《庆春泽漫 其二 题寒江独钓图》
清代·叶璧华

芦叶围篷，莼丝碍艇，飘然一个渔翁。蓑笠风流，拥来寒絮重重。

探梅不踏溪头雪，爱浮家、海碧天空。正持竿、高唱晴痕，淡抹霞红。

闲鸥有约寻幽梦，恰清溪浅渚，好放鱼筒。两岸青山，回环十里屏风。

烹鱼买酒船头醉，笑人间、蹄辙西东。甚严滩、六月披裘，烟水空蒙。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。